આમ સ્નેહના કીર્તનો ગાઈ પોતાની સેવાથી પહોંચીને કુંભનદાસજીએ પોતાના ઘરે જમનાવતામાં આવ્યા. ત્યાં રાજા માનસિંહ પોતાના મુકામે જઈ પોતાના મનુષ્યોની આગળ શ્રીગોવર્ધનનાથજીના સેવા - શ્રૃંગારની વાર્તા કરવા લાગ્યા અને કહ્યું કે શ્રીગોવર્ધનનાથજીની આગળ વિષ્ણુ પદ ગાતા હતા તે કોણ હતા? એમણે એવા પદ ગાયા કે મનમાં રમી ગયા. આવા પદ આજ સુધી મેં ક્યારેય સાંભળ્યા નથી. ત્યારે એક વ્રજવાસીએ કહ્યું એ ગૌરવા છે, અને કુંભનદાસજી એમનું નામ છે. એ પોતાની ખેતીમાં જે અન્ન થાય છે તેનાથી જ નિર્વાહ કરે છે. તમે સાંભળ્યું હશે જ કે આગળ દેશાધિપતિએ બોલાવ્યા હતા પરંતુ કુંભનદાસજીએ કઈ લીધું નહીં. એ મહાપુરુષ છે ત્યારે રાજા માનસિંહ ઉઠીને શ્રીગિરિરાજજીની પરિક્રમા કરતો પરાસોલીમાં ચંદ્ર સરોવર છે. ત્યાં કુંભનદાસજી ન્હાઈને ખેતરમાં બેઠા હતા. એટલામાં શ્રીગોવર્ધનનાથજી પોતે કુંભનદાસજી પાસે પધાર્યા ત્યારે મુખ જોતા જ કુંભનદાસજી શ્રી શ્રીનાથજીને કહે, બાવા! આગળ આવો.